Downloaded from YTS.MX
Official YIFY movies site: YTS.MX
TEMPLE DE LA NACIÓ MISSIONISTA
La gran gràcia del Senyor m'ha il·luminat.
El Senyor ens ha atorgat la seva gràcia.
Quan sento l'amor miraculós del Senyor,
la gràcia immensa del Senyor,
quan segueixo el Senyor,
respon a les meves pregàries.
Quan segueixo el Senyor,
em transmet pau.
Quan segueixo el Senyor,
respon a les meves pregàries.
Quan segueixo el Senyor,
em transmet pau.
Bon dia. Que bé que hagi vingut. Anem a fer un mos.
- T'ha seguit aquell home? - No miris.
Ets popular, A-Yeong. T'ha seguit el vell?
Vols brega?
Ha millorat moltíssim.
- Ja ho veig. - Sí.
Un momentet.
Hola.
És el primer cop que ve, oi?
Hola, soc el pastor Sung Min-chan.
Passava per aquí i he vist la parròquia…
Ja.
Li ve de gust un cafè?
No, tinc…
- Tinc coses a fer. - Esperi.
Au, prengui's un cafè.
- De debò que m'ha seguit. - T'ho imagines i prou.
- Perdoni. - Em sap greu.
Està bé?
Es troba malament? Truco a urgències?
No, estic bé.
Som-hi.
Cuida't.
- Ens veiem a la pròxima missa. - Sí.
Segur que una talla gran li va bé.
Sé que ha vingut de casualitat, però tant de bo que torni.
Viu a prop d'aquí?
- Sí. - Doncs torni alguna vegada.
Estaria bé veure'l sovint.
Va gaire a missa?
Ho vaig fer un temps quan era petit.
És clar.
És habitual estar-hi més lligat de jove
i després allunyar-se'n.
Va canviant.
Miri,
durant el procés,
rebem revelacions i acabem acceptant la crida de Déu.
Per cert,
m'acabo d'adonar que no li he preguntat pel nom.
Com es diu?
Kwon Yang-rae.
- Senyor Kwon Yang-rae. - Què és aquest paper?
Doncs això…
FORMULARI D'INSCRIPCIÓ
És el formulari per inscriure nous parroquians.
És que abans aquestes coses no calien, però ara tot va sistematitzat.
Tenir els formularis va bé de tant en tant.
Com que som una parròquia nova a la zona…
- Renoi, quina vergonya. - Miri.
Ja li he dit que he entrat de passada.
No és un formulari complicat.
Vejam…
És senzill. Amb el nom i el número de telèfon ja fem.
No és gran cosa.
Ai, sí, esperi.
Una fotografia també ens aniria bé.
L'esborraré ara quan l'hagi imprès.
Veu? Ja l'he esborrada.
Caram.
He de fer una trucada urgent. Ara mateix torno.
El formulari no té complicació, el pot anar completant.
Torno de seguida.
Bon dia, senyor.
Hola. Què en sap?
Feia bé de sospitar.
Sembla que fa temps que la seva dona i l'entrenador es veuen.
Tenen unes tres cites setmanals. Ara li envio unes fotos. Miri-se-les.
Treballa massa.
I ara! Li agraeixo molt que m'ajudi tant.
Què faig? Recullo més proves?
Quan diu "més proves", a què es refereix?
Com que es troben sovint, quan tornin a un motel,
puc fer fotos i vídeos de com s'emboliquen i van al llit.
També puc buscar condons o mocadors amb semen.
Si no fan servir condons, en tot cas,
el meu equip pot recollir mostres de semen del cos de la seva dona,
així que no pateixi.
Recopilo més proves o no?
Hola? Senyor?
Apa, se'n va tan aviat?
Tinc uns assumptes pendents.
He omplert el formulari.
Les sabates…
Tingui.
Si doblega les sabates, es fan malbé en un tres i no res.
Endavant.
L'església és…
un lloc pels pecadors.
Déu ens estima a tots.
Aquell home…
S'ha registrat?
Més o menys.
Reina, hauries d'anar tirant.
- Prepara't i ens veiem a fora. - Sí.
Hola, papa.
Ara?
No, soparé amb tu.
Sí, aviat arribo.
Em pots deixar a la parada de metro.
De què va la reunió escolar?
És de la universitat.
T'ho vaig dir, oi?
Potser torno tard. Pots recollir el Yeon-u?
Alça, fan obres en diumenge?
Sincerament,
espero que s'hi esforcin per acabar aviat i que tinguem nous feligresos.
I aquest cartell?
Espera. Atura't.
RENDERITZACIÓ
Fan una nova església.
ESGLÉSIA POBLE DEL CEL
Un moment. És del pastor Jung!
JUNG GUK-HWAN
Potser et demana que facis de pastor aquí.
T'ha portat per fer créixer una parròquia minúscula amb aquesta idea.
Fa quatre anys que reculls gent amb el cotxe per resar al matí.
Per fi paga la pena, no?
L'hauries d'anar a veure avui, aviam com reacciona.
D'acord?
Ja soc aquí. Suposo que avui no has anat a l'obra, encara que ha parat de ploure.
Sí, ens han fet tornar a casa abans que hagi de ploure més.
L'ajudant del capatàs ho enllestirà.
Vinga, a menjar.
I tot això? Has preparat un banquet!
Demà comences amb un equip nou. T'anirà bé menjar carn.
No n'hi ha per a tant.
I l'obra? Ja la teniu a punt?
- D'aquí a dos dies ja treuen la bastida. - Gairebé llest.
En tot cas, marxes d'un bon equip, on tenies bones perspectives per ascendir.
Calia que fossis voluntària a la Unitat de crims violents?
Està bé.
Em queda més a prop. El trajecte se'm feia pesat.
Han alliberat el Kwon Yang-rae i ara el malparit viu a prop.
De debò?
Ja ho sabies, oi?
Que bo. Has comprat l'escabetx?
Para de canviar de tema.
No t'ha agafat per seguir-lo, no?
Deixa-ho córrer. M'entens? Deixa-ho estar i fes la teva vida.
Tinc curiositat per com queda l'edifici.
- Ja me l'ensenyaràs sense la bastida. - Ara només em quedes tu.
Si també te'n passa alguna…
Et toca rentar els plats.
ESGLÉSIA DE LA PAU AL FIRMAMENT
Passa.
Reverend.
Hola, pastor Sung.
Ui, s'ha refredat?
Seu.
Sempre treballa d'allò més.
S'ha de cuidar una mica.
No passa res, em passarà aviat.
I tu també has estat treballant molt.
Com va a la parròquia?
I ara, si no és res.
Però he pogut registrar un parroquià nou
tot just abans de venir.
No t'obsessionis amb els nous parroquians.
Només has de recordar
que ets el missatger de Déu i prediques la seva paraula en un erm.
Tu recorda-ho i ves fent.
Ho tindré en compte.
Per cert, i l'Església del Poble del Cel?
Sembla que l'has vist.
Sí.
La meva dona s'ha sorprès més que no pas jo.
Em podria haver avisat.
Perdona, tinc el cap en mil coses.
Qui t'encaixa en aquella església?
Qui m'hi encaixa?
Sí, a la parròquia que deies. La del Poble del Cel.
Fa molt que estàs a la zona i he pensat a demanar-t'ho.
A qui hi hauria de posar per fer de pastor?
Per ser el pastor que se n'encarregui…
Et ve algú al cap?
No del tot, però…
Ho rumiaré una mica.
Molt bé.
Pensem-hi entre tots dos.
Déu ens mostrarà la persona adequada.
Afanyeu-vos! Us vaig dir que duguéssiu paraigües.
Aneu entrant. Entreu, va.
Hola, Min-chan.
Hola, Hwan-su.
Un segon.
Quant de temps. Com és que has vingut?
Volia veure el reverend Jung. Ja marxo.
Has vingut a veure el pare.
Segurament ja saps que construeix una església pel teu barri.
Sí, me n'he assabentat.
Segons els veterans de l'església, l'hauria de portar jo. Quin embolic.
És clar.
Ton pare m'ha dit que buscava la persona que hi encaixés per portar-la.
M'ha demanat què en pensava.
T'ha demanat el teu parer?
Com se li acut preguntar-te pel tema?
Quina bogeria. Per què ho fa tot tan incòmode?
Si la persona adequada ets tu! Fa anys que prediques la paraula divina.
De debò, què en sé jo, de fer de pastor?
No hi estic prou capacitat.
He de parlar amb mon pare.
No ho facis.
No és que depengui de nosaltres.
- Déu ens mostrarà la persona correcta i… - Ens n'hem d'anar, reverend.
Espereu. En tot cas, he de marxar.
Et trucaré. Hem de parlar més.
- Ànims. - Sí. Adéu.
Perdoneu. Som-hi.
Pare Nostre, sisplau, cuida'm.
Que la meva fe en tu, que portes les meves càrregues,
no es vegi alterada per les temptacions mundanes.
Però, Senyor,
si que porti la nova església no contradiu la teva voluntat,
m'atreveixo a confessar que m'agradaria aquest nou repte.
Mostra'm la teva voluntat…
ESPOSA LEE SI-YEONG
- Sí? - On ets? Estàs amb el Yeon-u?
Per què hauria d'estar amb ell?
T'he dit que el recollissis perquè aniria a la reunió.
Sí, però havia de fer una cosa i…
Què havies de fer? Fa hores que s'ha acabat la missa!
Què fem? Què hauríem de fer?
Què passa? Què diuen al parvulari?
Que un home s'ha endut el Yeon-U.
He assumit que eres tu.
Què fem?
Han segrestat el Yeon-u! Què fem?
Reina, ves al parvulari i demana quina cara feia.
Si li fan res al Yeon-u, serà culpa teva.
T'ha quedat clar?
LLISTA D'AGRESSORS SEXUALS
KWON YANG-RAE
ADREÇA: MYEONGHWA, MUSAN
Yeon-ju.
Encara no parles amb el pare?
Li hauries de trucar.
Ho faré.
Què et passa?
Estàs malalta?
Yeon-ju?
No.
M'acabo de despertar.
Ara et despertes? Saps quina hora és?
Volies trigar menys de camí a classe per estudiar més. Ja estudies de valent?
Sí.
Et truco després.
Entesos. Si necessites res, truca'm.
Yeon-hui.
Te'n recordes?
El dia que em vaig independitzar.
Vam fer una festa al pis nou i ens vam fer aquesta foto juntes.
Se't veu maquíssima.
Però saps una cosa? Me'n penedeixo d'haver anat a viure sola.
Saps què em passava pel cap quan ell em tenia presonera?
"Algú em vindrà a rescatar."
"Segur que ma germana sospita."
"Ma germana és intel·ligent i estudia a l'Escola de Policia."
Però la persona que entrava per la porta…
sempre era ell.
Yeon-hui.
Per què no ho vas fer?
Per què?
Per què no vas venir a rescatar-me?
Per què?
D'aquí a deu metres, arribarà al seu destí.
POLICIA
Emergències, digui?
Hola. Soc…
El meu fill ha desaparegut.
El seu fill ha desaparegut?
Kwon Yang-rae… Aquell violador que viu en aquesta zona.
El violador… Soc davant de casa seva.
- Però… - Tranquil·litzi's i parli.
Em sembla que es vol desfer d'alguna cosa.
Duu una pala…
Acaba de ser testimoni d'un crim?
No, ja li he dit que m'ha desaparegut el fill, però ara…
Quan han desaparegut?
Kwon Yang-rae, el violador que viu a la zona. Busqueu-lo i veureu!
Ha denunciat la desaparició?
Sisplau, enviïn agents a casa del Kwon.
Ara soc a… Em sent?
PORT DE LA GUINEU 1,5 KM
Reverend, és vostè?
Em sembla que m'ha estat seguint. Què passa?
Si no m'ha de dir res, vaig cap a casa.
Yeon-u.
Yeon-u!
Reverend.
Què fa?
Aparti's.
EMERGÈNCIES
ESPOSA LEE SI-YEONG
He trobat el Yeon-u.
Saps el No-el, l'amic?
L'ha convidat a casa i el pare els ha anat a buscar.
L'hi ha dit a la profe i se n'han oblidat amb el canvi de torn.
En tot cas, els pares del No-el ens haurien d'haver avisat per telèfon.
Si t'ho hagués dit, no m'hauries deixat jugar amb ell!
T'he dit que et volia amb les mans enlaire.
Prou de plorar!
On ets?
COMISSARIA DE MUSAN JUNGBU
Inspectora Lee Yeon-hui?
Hola, senyora.
Soc el So Eun-gyu, de la Unitat 4 de crims violents.
- Hola. - El capità demana per vostè.
Tenim un cas nou i tothom és a la sala.
- Som-hi. - Sí.
És més que una desaparició.
Ja venen.
Abans de començar, us presento la Lee Yeon-hui, nou membre de la Unitat.
Saludeu.
Ahir va arribar un gran cas, així que anem a mil. Escolteu l'informe.
Ahir a les 10:30 del vespre,
el pastor Sung Min-chan del Temple de la Nació Missionista
va trucar a la policia.
Deia que el Kwon Yang-rae, condemnat dos cops per agressió sexual,
que duu un localitzador al turmell i viu a la zona, potser en feia alguna.
El Kwon s'ha tret el localitzador i ha desaparegut.
Al mateix temps, es va denunciar la desaparició d'una nena.
Es diu Shin A-yeong.
És feligresa de la mateixa parròquia.
Després de missa, va anar amb amigues al karaoke,
però no va tornar a casa.
Unitat 1, parleu amb les amigues de l'A-yeong.
Sí, senyor.
Unitat 4, parleu amb l'home que ho va denunciar ahir al vespre.
En marxa.
Hem tallat el carrer 8 de Myeonghwa.
Els forenses arriben d'aquí a cinc minuts.
- Ja ets aquí. - Hola.
- Ai, mare. - Em sembla que el Kwon vivia aquí.
Però no sembla gaire habitable.
Què passa? No hi ha electricitat?
No, l'han tallada.
Mireu de treure els mobles de l'habitació.
Sí, senyor. Ei, ajuda'm.
Senyor.
Òndia.
Aquest malparit és un psicòpata de collons.
CÀRRECS PER HOMICIDI CULPÓS
ENTREGAR-SE PER HOMICIDI CULPÓS
Que hi ha algú?
Sí, hola.
Parlo amb el senyor Sung Min-chan?
- Sí. En què els puc ajudar? - Som agents de la policia.
Venim perquè ahir ens va trucar per denunciar el Kwon Yang-rae.
Va dir que semblava que s'estava desfent d'un cadàver.
Sí.
Resulta que el Kwon Yang-rae va venir ahir a la meva parròquia.
Vaig veure que duia un localitzador al turmell.
Em va sorprendre.
Em van trucar per dir-me que mon fill havia desaparegut.
Vaig sospitar del Kwon i vaig anar a casa seva. I llavors…
- Llavors? - Vaig veure que duia una pala.
Vaig assumir que es volia desfer d'un cadàver
i vaig trucar a la policia.
I el seu fill, reverend?
Doncs…
Ens vam equivocar. Vejam…
Després vam saber que era a casa d'un amic.
Ja.
Ha desaparegut l'estudiant de secundària Shin A-yeong.
La que és membre d'aquesta parròquia?
Sí.
- Com? Què li ha passat, a l'A-yeong? - Puc mirar en aquesta sala?
I tant.
Quanta estona va passar aquí el Kwon?
Li vaig demanar que omplís el formulari de parroquians.
Va marxar quan vaig sortir per una trucada.
Reverend, què va fer després de trucar-nos?
Vaig tornar a casa.
Aviam, encara no tenim proves que el Kwon li hagi fet res a l'A-yeong.
Encara estem investigant.
Truqui'ns si recorda alguna cosa més.
Ho faré.
REVEREND, LI HE DE CONFESSAR UNA COSA
AHIR VAIG…
MIN-CHAN, PARLEM-NE EN PERSONA VINE A LA MEVA PARRÒQUIA…
Reverend.
Tenim un problema gros.
Suposo que ja saps…
allò del Hwan-su.
Li vaig ensenyar a prendre el bon camí.
Com li passa pel cap sortir amb una feligresa?
No fa tant que es va casar.
A veure,
ja saps que el Hwan-su és molt tou.
No li convé ser tan feble.
Per això s'ha deixat seduir.
En tot cas, li he dit que talli amb ella tan aviat com pugui,
que torni amb la dona i faci penitència, però aquella noia…
La noia amb qui sortia
ha escrit sobre la seva relació al lloc web de l'església.
Mira què ha escrit.
T'ho asseguro, l'ha perseguit deliberadament.
Mare meva.
Pel que fa al Hwan-su…
L'enviaré a l'estranger uns anys a fer tasques de missioner.
Ho podrà deixar enrere.
Tot plegat m'està tornant boig.
Com el pot haver cegat tant la luxúria quan tenia el deure de servir a Déu?
Sempre li he dit que només consagrés la vida a Déu.
Min-chan.
Potser ha estat…
part del pla diví.
Reverend.
No nota que fa olor de dolç?
L'Església del Poble del Cel que estic construint…
M'agradaria que fossis el pastor que la liderés.
Sembla la voluntat de Déu.
Al cap i a la fi, seguim la seva voluntat.
Min-chan.
Encarrega't de liderar aquesta parròquia
i esforça't per fer-la créixer.
Compliré.
Compliré…
amb la seva voluntat.
L'agent de la condicional diu que no s'intuïa res en el Kwon.
Pencava a l'empresa d'enderrocs.
Sí, i no s'ha perdut una sola sessió amb mi.
Estava molt millorat mentalment.
Saben quan va fer aquest dibuix?
L'equip forense mira d'esbrinar-ho, però sembla un dibuix recent.
Recent?
¿No mostrava indicis,
però ha reincidit?
Deu ser el psiquiatre del Kwon Yong-rae.
Les malalties mentals poden tenir moltes causes, com els factors genètics.
Costa limitar-se a una causa específica,
però l'abús del padrastre quan era petit devia ser un element clau.
Quina mena d'abús?
El colpejava tant que li va deixar un bony al crani.
Li ficava la mà en aigua bullent.
Simulava ofegar-lo amb aigua i el feia estirar al terra del lavabo.
També el va agredir sexualment.
Gràcies.
Membres del jurat,
el senyor Kwon encara té més d'un miler de cicatrius al cos
pels abusos que va patir durant deu anys.
Després de patir una cosa així, es pot arribar a ser un adult equilibrat?
No tothom que passa per això desenvolupa tendències criminals.
Però trobo que la situació hauria canviat si l'haguessin tractat a temps.
El Sr. Kwon va patir agressions durant deu anys.
Quan el van enviar
al reformatori per agressió als setze, va poder fugir del padrastre.
Quan era un nen, va…
Esperi, què feu?
Yeon-hui.
Ordre.
Per què…?
Per què voleu justificar algú com ell?
- Te'n rius? - Facin-la marxar.
- Et fa riure? - Que marxi!
- Som-hi! - Acompanyi'ns.
- Yeon-hui. - És el dimoni!
- El dimoni! - Vingui.
- A qui feu costat? - Assereni's, va.
Deixeu-me anar! Que em deixeu!
Deixeu-me!
Dr. Lee Nak-seong.
Quant de temps. Lee Yeon-hui, Unitat de crims violents.
Ens havíem vist abans?
Segur que recorda el cas del Kwon Yang-rae fa cinc anys.
La Lee Yeon-ju, agredida i capturada, va poder fugir i trucar a la policia.
Soc la seva germana gran.
Sempre l'hi he volgut preguntar.
Per què ho va fer?
Per què va justificar el Kwon i va fer que sortís impune?
Miri, aquells dies…
vaig testificar com a expert.
Sap que soc psiquiatre, oi?
Sí, estudio i tracto malalties mentals.
Les tracta?
Després de tants anys de tractament, per què ha desaparegut la Shin A-yeong?
Tot es culpa seva.
Perquè va excusar aquell dimoni.
Per això hi ha tornat només uns anys després.
No és un dimoni.
El Kwon Yang-rae és un humà destrossat.
Si vol salvar l'A-yeong,
ha de saber més sobre el Kwon.
És família de la víctima i entenc com se sent.
L'entenc, però per investigar…
Me n'he d'anar.
El seu passat es va fer viral després del judici!
Tothom en parlava com si meresqués pietat.
Com si haver acabat sent així…
EMPATIA AMB L'ATACANT
…hagués estat inevitable.
Poc després d'allò,
la meva germana, la Yeon-ju, es va suïcidar.
Va sobreviure a una tortura horrible i va escapar.
Però vostè…
La va matar.
Reverend.
Reverend. És el pastor Sung, oi?
- En què la puc ajudar? - Soc la mare de l'A-yeong.
Ai, sí, la mare.
- Què l'ha dut fins aquí? - L'A-yeong…
Per què la meva filla…?
Ai, senyora.
- Entri i parlem. Acompanyi'm. - Què li ha passat a la meva…?
Tingui. Segur que trobem l'A-yeong.
Ho hem de fer.
Però, reverend…
I si…
Posem pel cas…
I si ja li ha passat alguna cosa a l'A-yeong?
Què diu? No pot pensar així.
Ja ho sé, però si…
I si…?
Si la policia truca de sobte,
diuen que ha passat alguna cosa i l'he d'identificar…
Ha de ser forta.
L'A-yeong és viva.
Oi que sí? Ho ha d'estar, oi, reverend?
- Oi? - I tant, és viva.
Resem junts.
Déu nostre, el Senyor que ens fa de pastor.
Com que ens guies i protegeixes a cada pas,
segur que saps on és l'A-yeong
i en quina mena de situació es troba.
Tot i que el teu anyell ara estigui en un lloc fosc,
sabem que és viva i que l'acompanyes.
Senyor, sisplau, recorda aquest tràngol.
Et demanem auxili de tot cor.
La càmera era a prop de casa del Kwon el dia abans d'esfumar-se.
Durant el cap de setmana, va destrossar quatre càmeres properes a posta.
Sembla que ho va planejar uns dies abans.
Què va fer el centre de control quan va trencar quatre càmeres?
Es pensaven que les havien espatllat els llampecs i la pluja.
Hi havia càmeres privades o de bord?
Ho hem mirat, però la pluja dificulta treure imatges.
Quina bogeria.
Digues.
Molt bé. Entesos.
- Han trobat el cotxe del Kwon. - On?
- Al port de la Guineu, al mont Cheonil. - En marxa.
- Sortiu! - Sí, senyor.
Puc agafar l'autobús.
I ara. La vull dur a casa.
No es pot ensorrar, d'acord?
I si aquest vespre resem tots junts, senyora?
Tothom que estima l'A-yeong pot reunir-se i resar per ella.
- Segur que… - Mani?
Què passa amb l'A-yeong?
No, ara vinc, també.
No, he dit que ara vinc!
Enviï'm l'adreça.
Què li han dit?
Han trobat el cotxe d'aquell malnat.
Què faig?
On és?
Comencem a buscar a la zona A-3.
- Els forenses s'hi posen. - No hem vist res.
Rebut.
- Alguna cosa sortirà. Trobeu-la. - Sí, senyor.
Envieu una altra unitat a la zona A-4.
Sí.
Tots els agents i investigadors són aquí?
Quin desgraciat. No sé per què va venir.
On va anar quan va sortir del cotxe?
Creus que l'A-yeong va fugir de camí?
Potser.
Ai, mare. Què és això?
- Heu trobat alguna cosa? - Res.
Forenses!
Mireu per aquí, també.
- Alguna cosa? - Encara no!
Ja, però soc el pare. Deixeu-me passar. Per què us hi entesteu?
- Sisplau, pari! - Aparteu-vos un moment, sisplau!
- Rei! - No pot passar!
- Fora! - No pot…
- On és l'A-yeong? - Encara la busquen. Per aquí.
- A-yeong! - Prohibit passar.
Som els seus pares! Digueu-nos què està passant!
A-yeong!
Què passa?
- A-yeong! - Són els pares.
- A-yeong! - La buscarem. Sisplau!
Nois, prou. Hola, són els pares de l'A-yeong, oi?
Ha trobat la meva filla?
- No, encara no hem trobat cap prova. - Però sí el cotxe d'ell.
Sí, però encara l'investiguem.
I tampoc un cadàver?
Cadàver?
Amb "cadàver", vol dir…?
La meva filla… Això vol dir que ella…? A-yeong!
- Estimada! - Senyora!
- Equip mèdic! - Aquí!
Estimada, estàs bé? Aguanta i parla amb mi.
Hosti, què farem?
Va trencar totes les càmeres i no podem trobar cap pista.
Ei, no tenia cap càmera a bord del cotxe?
No, no en tenia.
Llavors no tenim cap pista?
No, ahir va ploure molt. M'estranyaria que trobéssim alguna cosa.
Aquest cabró té ajut del cel.
Què t'ha agafat?
No vols fer voluntariat a la residència per com pensen les dones dels pastors.
Avui no oficiaves una missa per l'A-yeong? T'hauries de preparar.
Si-yeong.
No m'has de dir res?
Com?
No em vols confessar cap cosa?
Confessar què?
Si-yeong.
Tot és culpa meva.
Soc qui ho ha provocat.
Però…
m'he penedit de tot.
Ara et toca a tu.
M'has de dir res?
De què parles?
Carall!
Escolta'm bé.
El pastor Jung m'ha demanat que porti l'església que estan construint.
De fet, me n'he informat.
Tothom sap que el Hwan-su se la quedarà.
El Jung Guk-hwan no era el teu pare espiritual?
- Ets ridículament crèdul… - Ep.
Vigila com em parles.
Enviarà el Hwan-su a fer de missioner a l'estranger.
Saps per què?
Va enganyar la dona.
Va cometre adulteri.
Mira, em sap greu.
Però aquesta és una revelació de Déu.
Si la volem rebre,
ens hem de purificar davant de Déu.
Si-yeong.
Alguna confessió?
He…
He de marxar.
Déu és omniscient.
No hi ha res que no sàpiga.
Confessa.
He comès adulteri.
Més fort.
Déu totpoderós.
He comès adulteri.
Més fort! Digues-ho més alt perquè la teva confessió arribi a Déu!
Déu totpoderós, he comès adulteri.
- Amén! - Amén.
Amén!
- Amén! - Amén.
Déu totpoderós,
aquesta ovella perduda es penedeix dels seus pecats i t'ho prega.
Sisplau, escolta com ens penedim dels nostres pecats. Déu totpoderós…
Senyor, s'ha quedat encallat.
- Hola, necessiten un cop de mà? - No cal.
Està a punt d'arribar la grua. Gràcies.
- Molt bé. - Vigili, la carretera és estreta.
RESIDÈNCIA TUTELADA YEONGJIN
- Alça! - Sra. Lee.
Hola.
Arriba aviat.
Apa, pastor Sung. Com és que ha vingut?
Només ha vingut per deixar-la?
Encara estan molt enamorats.
És gràcies a la seva fe.
Són plens de la gràcia de Déu.
Hauria d'haver arribat abans per preparar-ho tot.
El del càtering s'encarrega de tot.
Nosaltres mirarem com cuina
i parlarem de tot el mal que hi ha al món.
Per què triguen?
N'ha passat alguna?
No. Però com és que no arriba l'ambulància?
Ui, quan veníem de camí, hem vist una ambulància accidentada.
Ai, no.
Hi ha algú en estat crític?
Abans ha arribat un home ple de terra i sang.
S'ha arrossegat fins aquí i s'ha desmaiat. Semblava malferit.
Necessita anar a un hospital gran.
Li deu haver passat alguna cosa.
Diria que venia d'aquella muntanya.
Mare meva, sembla greu.
On és l'home?
L'hem fet estirar al pis de dalt.
Però si l'ambulància no ve…
El reverend els ha ofert ajuda i han dit que ja venia una grua.
Encara sort!
Senyores, no han de supervisar els preparatius al menjador?
Sí, ara hi anem. Ens hem de canviar de roba.
- I fer algunes fotos. - Sí.
Millor que entrin. Jo ja he de marxar.
Per què? Mengi amb nosaltres.
Aquest vespre faig una missa i m'he de preparar.
Vinga, som-hi.
Anem a la sala que hi ha al costat del menjador. Vinguin.
- Ves-hi. - Entesos.
Un pastor…
Un pastor m'ha intentat matar.
No és la meva voluntat.
És la voluntat de Déu.
Heu trigat molt!
- On és? - Al pis de dalt.
Feu via. Per aquí.
Era aquest home?
Sí, era ell.
No sabíem que era un criminal. Li hem fet primers auxilis.
Segur que ha fugit per això.
- Podem veure la sala on era? - I tant.
És pujant.
Podem veure la gravació d'aquella càmera?
És una càmera molt vella, que ja no funciona.
Ens pot portar problemes?
Està costant molt mantenir oberta la residència.
No sabem què diu la llei.
Era aquí.
Ell se l'ha endut.
Se l'han endut?
Qui?
Se l'ha emportat Déu.
Amén.
Ha dit "amén"? Però si odiava l'església.
Quina sorpresa.
Aviam, he de creure en Déu…
Fa més de vint anys que té demència.
I tant que sí. Ens ho creiem.
Quantes sortides hi ha? Alguna porta posterior?
Una aquí i una sortida a la cuina.
Entesos.
Qui són?
Són les dones dels reverends, que venen sovint a fer voluntariat.
Ens podria fer una llista de les seves parròquies?
Amb molt de gust.
Tu que ens dones una joia immortal,
omple'ns de la teva llum diürna.
Segur que et sorprèn veure'm. Encara que has sobreviscut, he tornat.
Tu…
Per què m'ho fas, això?
Bona pregunta.
També m'encurioseix molt, a mi.
Per què el Senyor em porta a tu un cop i un altre?
Per què?
Feia molt que no visitava aquella residència.
Quan m'he despertat, de sobte m'ha vingut de gust anar-hi.
Per què?
Per què tot just avui?
Avui és la Pasqua Granada. La vinguda de l'Esperit Sant!
Déu m'ha enviat l'Esperit Sant i m'hi ha portat.
L'Esperit Sant?
Només mires d'amagar que m'has intentat matar.
Espera.
Ara ho veig clar.
Ara sé per què Déu em segueix portant fins a un engendre de Satanàs.
Vol veure com segueixo les seves ordres amb fidelitat.
I aquest lloc.
Van córrer a construir l'hotel pel rumor que s'hi faria un camp de golf.
La constructora va fer fallida. Fa tres anys que està abandonat.
Però aquest horrible edifici abandonat ens funciona rebé.
Déu ens l'ha preparat. És la seva providència!
No és una meravella?
Estàs totalment guillat.
I què, doncs?
Em mataràs?
No ho sé.
Déu també m'ho revelarà.
Som els servents de Déu i seguim els seus mandats.
Si em mates,
mai no trobaràs aquella nena.
He segrestat…
Com?
La nena que va a la teva església.
És viva.
On és l'A-yeong?
Truca a la policia
i ho confessaré tot.
On és?
Si em mates ara,
també la mates a ella.
- Digues on és l'A-yeong! - Truca a la policia.
Què passa? Tens por?
Glòria a Jesús, que va morir a la creu
pels nostres pecats.
La creu que va portar,
ara la portaré jo.
Amén!
La seva creu…
Que em diguis on és!
Truca a la policia, fill de puta satànic.
Tenim càmeres de bord?
Sí, a l'aparcament tothom ha donat el consentiment.
Mireu els vídeos quan arribeu a comissaria.
Lee Yeon-hui.
- Pot anar plegant. - Com diu?
Si no podem fer una festa de benvinguda, si més no, no faci extres el primer dia.
Tenim pocs arxius. Torni a casa a descansar.
Cap a casa.
Quan la van veure per darrer cop?
Fa 24 hores, senyor.
D'ara endavant, disminueix la possibilitat que sobrevisqui.
AGENT SO EUN-GYU
LA LLISTA DE PARRÒQUIES
TEMPLE DE LA NACIÓ MISSIONISTA
Tu que ens dones una joia immortal,
omple'ns de la teva llum diürna.
Se l'ha emportat Déu.
I tampoc un cadàver?
Reverend, oi que l'A-yeong està bé?
No li passarà res, oi?
Gràcies, reverend.
Pugem.
CAMPS DE MORERES
CULTIU ORGÀNIC DE MORERES A MUSAN
DEUTERONOMI
Avui llegirem…
Deuteronomi, capítol 24 i versicle 7.
Tots junts.
"Si es descobreix que algú ha segrestat un dels seus germans israelites
per reduir-lo a esclavitud o vendre'l,
el segrestador
ha de morir.
Extirpa la maldat d'enmig teu."
- Amén. - Amén.
Amén.
Resem.
Pare Nostre.
Ha vingut tothom que estima el teu anyell, la Shin A-yeong.
Sabem que l'A-yeong ens cuida des del cel.
La mare de l'A-yeong està desolada.
Sisplau, fes que percebi la pau que ara sent l'A-yeong.
Amén!
Sabem que mai no passes per alt les nostres pregàries i peticions d'ajuda.
Amén!
Sempre castigues els malfactors i porgues qualsevol mal d'aquesta terra!
Senyor, recordem la teva ira, la teva justícia i la teva rectitud!
Amén!
Estimes els virtuosos, però abomines els pecadors i el pecat.
Vas fer ploure foc i sulfur sobre Sodoma i Gomorra com a càstig!
Ara fes servir la teva mà dreta de potència majestuosa
per jutjar qualsevol mal amb el teu foc irreductible!
Aniquila el pecador!
Faci's la teva voluntat!
Ara cridarem "Senyor" tres cops i resarem tots junts.
- Senyor! - Senyor!
Senyor!
- Senyor, amb la teva gràcia eterna… - Sisplau, Senyor!
Amén.
CULTIU ORGÀNIC DE MORERES A MUSAN
SO EUN-GYU
Yeon-hui.
Mata'l i prou.
Tens l'oportunitat, germana.
Mata'l.
Has estat esperant aquest moment.
Fes-ho.
No et sap greu per mi?
Que no et volies venjar per mi?
Corre i fes-ho. Ara!
Aquest cabró és el dimoni.
Si no el mates ara, continuarà fent mal a més gent.
Mata'l d'una vegada!
Si em mates, la nena també morirà.
Corre, truca a la policia.
Encara és viva.
T'enganya!
Yeon-hui,
és el dimoni.
No facis costat al dimoni.
Kwon Yang-rae, soc policia.
On és la Shin A-yeong?
Sisplau, porta'm a un hospital, d'acord?
Digues on és l'A-yeong, au.
Sé que em mataràs quan t'ho digui.
No, no et mataré.
Així que digue'm on és l'A-yeong!
Boja de merda.
Vols que et cregui quan treus foc pels ulls?
Merda.
Aquest barri és ple de sonats. Ho sabies?
Digue'm, escòria, on és l'A-yeong?
Que m'ho diguis ja!
- Reverend, què fa? - Troba que tot és una coincidència?
Les coincidències no existeixen.
El Senyor ens ha portat aquí.
Deixi's de romanços.
Deslligui'm ara mateix!
La voluntat de Déu no és
comprensible per nosaltres, els simples humans.
Fins fa poc, estava fet un embolic.
"Què faig amb el cos, quan hagi matat aquest malvat?"
"El cremo?"
"O el desmembro i em desfaig dels trossos?"
Però Déu l'ha dut fins a mi, inspectora.
Sap on és l'A-yeong?
L'A-yeong és morta.
És morta ves a saber on.
Ara oblidem-nos d'ella.
Toca seguir la voluntat divina i castigar aquest malparit
pel que li ha fet a l'A-yeong.
Entregui's a la policia. Encara no és massa tard.
La va matar d'un tret quan forcejava amb vostè
i va morir per la caiguda.
Sisplau, deixi-ho córrer! Si el mata, mai no trobarem l'A-yeong!
No m'escolta? Li he dit que era morta.
El dimoni l'ha matat.
Caram, si ets tu.
La germana de la Yeon-ju, oi?
No entenia per què em seguies i em miraves malament.
Ara siguem sincers.
La vaig matar jo?
- Què? - Vaig ser jo?
Va suïcidar-se tota sola d'un salt.
- Oi que sí? - Què has dit?
Si tothom es matés després de patir només uns dies,
jo hauria mort deu mil cops, saps? Hòstia!
Cada nit venia el monstre d'un sol ull,
em lligava, em colpejava…
Silenci, dimoni! No gosis moure la llengua bífida!
Pari! Hem de trobar l'A-yeong.
Li he dit que és morta!
Si no, jo no hauria rebut la revelació de matar-lo!
Déu és perfecte! Ell mai no s'equivoca!
Sisplau, fes alguna cosa amb aquest pastor tocat de l'ala!
No vols salvar l'A-yeong? Ella…
Calla, malparit.
- Dius mentides per no morir. - Diu que és viva.
- No em creuré els teus contes! - Diu que és viva!
Diu que l'A-yeong viu, que no és morta!
Com et deixes enganyar pel dimoni?
Que no veus que diu mentides?
Si no el matem ara, hi haurà més víctimes com l'A-yeong.
Glòria a Jesús,
que va morir a la creu pels nostres pecats.
La creu que va portar…
Mi-te'l.
Es nota que és boig.
És un fill de Satanàs.
És el dimoni.
Per gent com tu, que fa costat a púrria com ell,
el món és cada cop més malvat.
Només sento orgull
per la seva creu…
La nena…
El monstre d'un ull se la va menjar.
El monstre d'un ull.
- Inspectora! - Ambulància!
Vosaltres dos!
Que m'ho diguis!
Pots morir quan m'ho hagis dit!
No li bat el cor. Ens l'endurem en ambulància.
Ei, t'he dit que entris a mirar!
Diu que Déu li va revelar que havia de matar el Kwon.
Em sembla que no sap on és la Shin A-yeong.
Coi de sonat de merda.
Han trobat el seu cotxe al port de la Guineu
perquè anava de camí a la zona de reurbanització 4.
Fa tres mesos que el Kwon hi treballava i coneixia la zona.
Segur que l'ha dut allà si necessitava tancar-la.
Quant trigaríem a registrar la zona?
Com a mínim, tres dies.
Tres? Ens plantarem en el cinquè.
Després de cinc dies, és poc factible que sobrevisqui.
He après de la immensa gràcia del Senyor.
Sento la gràcia il·limitada del Senyor.
La gràcia il·limitada del Senyor.
Quan segueixo al Senyor…
Gent!
Què feu parats? Som-hi.
- Sí, senyor. - Sí, senyor.
No s'amoïni, inspectora. Torni a casa i miri de dormir.
Li trucaré si la trobem.
Hola.
Senyor Kwon.
Escolti, senyor Kwon!
Sí?
Hem d'enderrocar tot això abans que acabi la jornada, d'acord?
- Entesos. - Molt bé.
Hola, passi.
M'ha sorprès la seva trucada.
PAPA IMATGE
HEM TRET LA BASTIDA
He examinat tot allò que m'ha enviat sobre aquell pastor.
Un cas clàssic d'apofènia.
Apofènia?
Es refereix a la tendència a veure regles,
patrons o lligams reveladors entre coses inconnexes.
D'això que li ensenyo se'n diu pareidolia.
Són fenòmens naturals, però hi ha qui creu veure imatges concretes.
Aquesta mena de gent troba significativa qualsevol cosa casual.
Doctor Lee.
He vingut
perquè vull saber quina mena de persona era el Kwon Yang-rae.
Oi que és horrible?
Patia agressions gairebé diàries.
Cada cop, la seva mare resava i cantava himnes religiosos davant l'habitació.
Abans de morir, va mencionar un monstre d'un sol ull.
Què pot significar aquest monstre?
Pot simbolitzar el seu padrastre abusador
o podria ser el Kwon mateix.
Veu que té gent a la boca?
No sé si vol dir que ell és dins del cap del monstre
o que va esdevenir el monstre i es va empassar les víctimes.
És especular. Sembla un enigma, però una cosa és segura.
Aquest monstre està connectat als seus records traumàtics d'infantesa.
Veu coses?
La meva germana…
De vegades, la veig.
Què passa quan la veu? Què li diu?
Que esperava que jo la rescatés,
però que sempre era ell qui entrava per la porta.
Sap que no és ella.
No és la Yeon-ju.
Només és una il·lusió creada perquè se sent culpable.
Ja ho sé.
Sé que és una il·lusió.
Però no me'n puc desfer.
Mentre parlem, l'A-yeong espera que la rescatin.
Segur que espera que algú entri per la porta i la salvi.
Però no hi puc fer res, un cop més.
I si no l'arribem a trobar?
Si li ha passat alguna cosa…
Serà tot culpa meva.
Tot és culpa meva.
Això és culpa meva!
D'acord.
Es pensa que és culpa seva.
El Kwon culpava el monstre dels seus crims i el Sung diu que és una revelació de Déu.
Vostè es pensa que tot és culpa seva.
Semblen coses diferents, però no ho són.
Tots s'obsessionen amb una cosa i creuen que ha causat la situació.
La majoria de les tragèdies
són producte de circumstàncies incontrolables.
El dimoni i els monstres
són creacions humanes per justificar-nos.
Què hauria de fer ara?
Per trobar l'A-yeong.
Centrem-nos en allò que puguem veure.
El Kwon estava millorant. Què el va fer esclatar?
Trobem què va despertar el seu monstre. Segur que ens hem deixat alguna cosa.
Professor, el degà vol parlar amb vostè.
Pot anar mirant els documents.
Cap a la teva dreta! Una mica més!
Para!
Hauria mort deu mil cops, saps? Hòstia!
Quan era petit…
Cada nit venia el monstre d'un sol ull.
Em lligava, em colpejava…
PAPA
Hola, papa.
Què passa? No em respons als missatges
i ahir no vas tornar a casa.
Ja ho sé. He anat enfeinada.
Tenim un cas nou.
Com va?
Has vist la foto que t'he enviat? Ja hem tret la bastida.
Volies veure com quedava.
Ai, és veritat.
Un segon.
Tot i que ja hem acabat la façana, ens queda un altre mes amb l'interior.
Estan fent moltes reformes a la zona.
La gent vol arreglar les cases velles.
- Un moment. - Mare meva.
Amb aquesta hem suat perquè el client volia destacar el tema d'un ull.
Un ull?
Sí. Veus la finestra rodona que hi ha sota la teulada?
Se'n diu òcul. Hi ha qui li diu finestra d'ull de bou.
Se'n van fer moltes, de cases així.
Però avui en dia no se'n veuen gaires.
Que m'escoltes?
Què li passa a aquest mòbil?
Tatxam!
Oi que és bonic? Vine, Yeon-hui.
Ens farem una foto.
Un, dos, tres.
El Kwon estava millorant. Què el va fer esclatar?
Trobem què va despertar el seu monstre.
Què va fer esclatar el Kwon.
Digui, inspectora.
- T'he enviat una foto. L'has vist? - Una foto?
El "monstre d'un ull" del Kwon era una casa amb una finestra circular.
Repasseu la zona de reurbanització 4.
A una casa amb una finestra així hi ha l'A-yeong.
M'hi poso.
Trobeu una finestra circular com aquesta a la zona 4. Ràpid.
- D'acord. - Comparteix la foto.
És aquí.
AGENT SO EUN-GYU CAMÍ DE MINDEULRE 23-7
Qui coi ets?
Ei, espera.
Aguanta.
M'he repetit sense parar
que aviat algú entraria per la porta i em rescataria.
No passa res. Estàs fora de perill.
Ja estàs bé.
Senyor Sung Min-chan.
Hem trobat l'A-yeong.
Heu trobat el seu cadàver?
No.
És viva.
Ara l'estan tractant a l'hospital.
Encara està traumatitzada pel que va passar,
però el metge diu
que es refà de pressa.
És impossible.
L'hi juro, em van dir que era morta.
Qui?
Mani?
Qui li va dir que era morta?
Subtítols: Rocío Rincón Fernández